title: Teoría de grafos
text: A teoría de grafos ye una branca d'as matematicas y a informatica, que estudeya as propiedatz d'os grafos. En iste contexto, os grafos son conchuntos d'obchectos ditos nodos (u vertices) conectatos por linias ditas ariestas (u arcos) que pueden tener asignata una endrecera u dirección.
  
  Os grafos se representan graficament con un punto por cada nodo, debuixando una linia entre cada dos nodos conectatos. Si o grafo tiene endrezera, as ariestas se debuixan como sayetas con a punta sinyalando o sentiu d'a conexión.
  
  As aplicacions d'a teoría de grafos chiran arredol d'estructuras que pueden estar sistematizatas con grafos, como por eixemplo, a estructura d'un rete informatico, o estudio de moleculas en quimica, u en atros campos como os estudios sociolochicos.
  
  O encetador d'a teoría de grafos estió Leonhard Euler, quan se miraba de resolver o problema d'os siet puents de Königsberg.